মিনোদ ভানুকা

মিনোদ ভানুকা রানাসিংহে (সিংহলি: මිනොද් භානුක; জন্ম: ২৯ এপ্রিল, ১৯৯৫) শ্রীলঙ্কান পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন। ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন মিনোদ ভানুকা। দলে তিনি মূলতঃ উইকেট-রক্ষক-ব্যাটসম্যান হিসেবে খেলছেন। বামহাতে শীর্ষসারিতে ব্যাটিং করছেন তিনি। অক্টোবর, ২০১৯ সালে শ্রীলঙ্কার পক্ষে আন্তর্জাতিক পর্যায়ে অভিষেক ঘটে। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের অন্যতম সদস্য ছিলেন। কুরুনেগালার মালিয়াদেব কলেজের সাবেক ছাত্র তিনি। ২০১৫ সাল থেকে মিনোদ ভানুকা’র প্রথম-শ্রেণীর খেলোয়াড়ী জীবন চলমান রয়েছে। জানুয়ারি, ২০১৬ সালে প্রিমিয়ার লীগ টুর্নামেন্টের খেলায় সিংহলিজ স্পোর্টস ক্লাবের পক্ষে এক খেলায় ৩৪২ রান তুলেন। মাগোনার সারে ভিলেজ ক্রিকেট গ্রাউন্ডে বাদুরেলিয়া স্পোর্টস ক্লাবের বিপক্ষে তিনি এ সাফল্য পান। মার্চ, ২০১৮ সালে সুপার ফোর প্রভিন্সিয়াল টুর্নামেন্টে ক্যান্ডি দলের পক্ষে খেলার জন্যে মনোনীত হন। পরের মাসে সুপার প্রভিন্সিয়াল ওয়ান ডে টুর্নামেন্টে একই দলের পক্ষে খেলার জন্যে মনোনীত হন। আগস্ট, ২০১৮ সালে এসএলসি টি২০ লীগে ডাম্বুলা দলের সদস্যরূপে নামাঙ্কিত হন। মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে গালে দলের সদস্য হিসেবে মনোনীত হন। অক্টোবর, ২০২০ সালে লঙ্কা প্রিমিয়ার লীগের উদ্বোধনী আসরে জাফনা স্টালিয়ন্সের সদস্য হন। সমগ্র খেলোয়াড়ী জীবনে একটিমাত্র টেস্ট, একটিমাত্র একদিনের আন্তর্জাতিক ও দুইটিমাত্র টি২০আইয়ে অংশগ্রহণ করেছেন মিনোদ ভানুকা। ৩ জানুয়ারি, ২০২১ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এছাড়াও, ২ অক্টোবর, ২০১৯ তারিখে করাচীতে স্বাগতিক পাকিস্তান দলের বিপক্ষে একটিমাত্র একদিনের আন্তর্জাতিকে অভিষেক ঘটে তার। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় শ্রীলঙ্কা দলের পক্ষে খেলেছেন। অক্টোবর, ২০১৭ সালে পাকিস্তান বিপক্ষে শ্রীলঙ্কার টুয়েন্টি২০ আন্তর্জাতিক দলের সদস্যরূপে অন্তর্ভুক্ত হন। সংযুক্ত আরব আমিরাতে অনুষ্ঠিত ঐ সিরিজে অবশ্য তাকে খেলার সুযোগ দেয়া হয়নি। সেপ্টেম্বর, ২০১৯ সালে পাকিস্তান গমনার্থে তাকে শ্রীলঙ্কা দলের সদস্য করা হয়। ২ অক্টোবর, ২০১৯ তারিখে করাচীতে অনুষ্ঠিত সিরিজের তৃতীয় দিন/রাত ওডিআইয়ে স্বাগতিক পাকিস্তানের বিপক্ষে তার ওডিআই অভিষেক হয়। একই সফরে ৫ অক্টোবর, ২০১৯ তারিখে লাহোরে সিরিজের প্রথম টি২০আইয়ে অভিষেক ঘটে তার। নভেম্বর, ২০১৯ সালে বাংলাদেশে অনুষ্ঠিত এসিসি এমার্জিং টিমস এশিয়া কাপে শ্রীলঙ্কা দলের সদস্যরূপে অন্তর্ভুক্ত হন। ডিসেম্বর, ২০২০ সালে দক্ষিণ আফ্রিকা গমনার্থে শ্রীলঙ্কার টেস্ট দলে তাকে ঠাঁই দেয়া হয়। ৩ জানুয়ারি, ২০২১ তারিখে জোহানেসবার্গে সিরিজের দ্বিতীয় টেস্টে স্বাগতিক দক্ষিণ আফ্রিকার বিপক্ষে তার টেস্ট অভিষেক পর্ব সম্পন্ন হয়। "Minod Bhanuka"। ESPN Cricinfo। সংগ্রহের তারিখ ২৭ জুন ২০১৫।  "AIA Premier League Tournament, Group B: Badureliya Sports Club v Sinhalese Sports Club at Kaluthara, Jan 8-10, 2016"। ESPN Cricinfo। সংগ্রহের তারিখ ১৬ মার্চ ২০১৭।  "Cricket: Mixed opinions on Provincial tournament"। Sunday Times (Sri Lanka)। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "All you need to know about the SL Super Provincial Tournament"। Daily Sports। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "SLC Super Provincial 50 over tournament squads and fixtures"। The Papare। সংগ্রহের তারিখ ২৭ এপ্রিল ২০১৮।  "SLC T20 League 2018 squads finalized"। The Papare। সংগ্রহের তারিখ ১৬ আগস্ট ২০১৮।  "Squads, Fixtures announced for SLC Provincial 50 Overs Tournament"। The Papare। সংগ্রহের তারিখ ১৯ মার্চ ২০১৯।  "Chris Gayle, Andre Russell and Shahid Afridi among big names taken at LPL draft"। ESPN Cricinfo। সংগ্রহের তারিখ ২২ অক্টোবর ২০২০।  "Thisara Perera to captain Sri Lanka in Lahore"। ESPN Cricinfo। সংগ্রহের তারিখ ২১ অক্টোবর ২০১৭।  "Sri Lanka ODI and T20I Squads for Pakistan tour"। Sri Lanka Cricket। সংগ্রহের তারিখ ১১ সেপ্টেম্বর ২০১৯।  "3rd ODI (D/N), Sri Lanka tour of Pakistan at Karachi, Oct 2 2019"। ESPN Cricinfo। সংগ্রহের তারিখ ২ অক্টোবর ২০১৯।  "1st T20I (N), Sri Lanka tour of Pakistan at Lahore, Oct 5 2019"। ESPN Cricinfo। সংগ্রহের তারিখ ৫ অক্টোবর ২০১৯।  "Sri Lanka squad for Emerging Teams Asia Cup 2019 announced"। The Papare। সংগ্রহের তারিখ ১২ নভেম্বর ২০১৯।  "Sri Lanka to take 22 players to South Africa"। The Papare। সংগ্রহের তারিখ ১৪ ডিসেম্বর ২০২০।  "2nd Test, Johannesburg, Jan 3 - Jan 7 2021, Sri Lanka tour of South Africa"। ESPN Cricinfo। সংগ্রহের তারিখ ৩ জানুয়ারি ২০২১।  "Fernando and Bhanuka – All you need to know about Sri Lanka's latest Test debutants"। International Cricket Council। সংগ্রহের তারিখ ৩ জানুয়ারি ২০২১।  ওশাদা ফার্নান্দো দিনুকা হেত্তিয়ারাচ্চি এক টেস্টের বিস্ময়কারী প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে মিনোদ ভানুকা (ইংরেজি) ক্রিকেটআর্কাইভে মিনোদ ভানুকা (সদস্যতা প্রয়োজনীয়) (ইংরেজি) টেমপ্লেট:Jaffna Stallions squad